Pentru calculul parametrilor de structura se cunosc metodele: • geometrice; • mecanice; • experimentale Metodele geometrice urmaresc stabilirea geometriei suprafetei, a configuratiei ochiurilor, fara a tine seama de fortele si momentele din punctele de legare Metodele geometrice au la baza modele care permit calculul parametrilor de structura în urmatoarele ipoteze: • elementele ochiului sunt dispuse sub forma de segmente de dreapta si curbe în plan sau spatiu, de lungimi dependente de parametrii simpli (de baza) ai tricotului, sau dependente de dimensiunile organelor producatoare de ochiuri; • elementele ochiului rezulta din intersectia de corpuri geometrice cu forme si ecuatii cunoscute Numerosi autori , , , , au elaborat diferite modele geometrice de proiectare, dintre care se enumera: Dalidovici, Vekassy, Chamberlain - Peirce, Grosberg Modelele geometrice, oricât de complexe ar fi, nu corespund pe deplin realitatii si de aceea presupun un anumit nivel al erorilor relative Metodele mecanice tin seama de solicitarile firului în timpul prelucrarii (întindere, încovoiere, compresiune), de fortele si momentele care se dezvolta în punctele de legare cu care interactioneaza ochiul Ele presupun parcurgerea urmatoarelor etape: • stabilirea formei ochiului; • stabilirea fortelor si momentelor care actioneaza în punctele de legare, neglijând fortele de frecare; - stabilirea ecuatiilor de echilibru; • calculul curburii, torsiunii si energiei totale; • calculul lungimii elementelor ochiului; • stabilirea variantei optime, când energia este minima Modelele mecanice sunt laborioase si complexe, atât la elaborare, cât si la aplicare, de aceea sunt greu accesibile, având pâna în prezent caracter de cercetare fundamentala Au elaborat modele mecanice: Postle - Munden, Jong - Postle, R Budulan Metodele experimentale permit obtinerea de tricoturi cu caracteristici prestabilite pe baza programarii experimentului Aceste modele se refera la o anumita materie prima, la o anumita structura, la un anumit utilaj, deci pentru o anumita destinatie Metoda experimentala presupune parcurgerea urmatoarelor etape: • stabilirea variabilelor independente (parametri tehnologici); • stabilirea intervalelor de variatie pentru fiecare parametru independent, cu precizarea centrului intervalului si a pasului; • realizarea experimentului; • masurarea raspunsurilor prin reproiectarea tricoturilor si determinarea variabilelor dependente; • prelucrarea statistica a rezultatelor si stabilirea variantei optime În legatura cu modele întâlnite în literatura de specialitate, se fac urmatoarele observatii: • modelele care au stat la baza stabilirii relatiilor iau în considerare analiza geometrica, comportarea elastica, sau analiza experimentala; • urmarind obtinerea unor relatii care sa conduca la rezultate cât mai apropiate de realitate, unii autori au elaborat mai multe modele, aplicând corectii; • unele relatii permit stabilirea lungimii firului dintr-un ochi în anumite conditii (o anumita materie prima, anumite particularitati structurale, o anumita stare a tricotului), iar altele au caracter de generalitate, fiind aplicabile fara restrictii Adesea, tricoturile se proiecteaza, din punct de vedere functional, cu ajutorul relatiilor stabilite în baza modelelor geometrice 